### Beslutning

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 19. januar 2022 har vedtaget Magistratens foranstående indstilling af 10. januar 2022.

Byrådet skal godkende nye vedtægter for den selvejende institution Gruppe 38.

### Resumé

Teatret Gruppe 38 ønsker at ændre i teatrets vedtægter. Ændringerne indeholder en konkretisering af teatrets formålsparagraf, samt en ændring af teatrets bestyrelsessammensætning. I de nye vedtægter skal fem af bestyrelsens medlemmer udpeges af bestyrelsen efter indstilling fra et nomineringsudvalg. Et af bestyrelsens medlemmer er medarbejderrepræsentant og vælges af og blandt teatrets fastansatte personale.

Vedtægterne skal tiltrædes af Aarhus Byråd.

### Indstilling

Det indstilles:

At 1) Teatret Gruppe 38 vedtægter godkendes.

### Sagens forløb

06-01-2022 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 10-01-2022 Magistraten
Fremsendes til [adresse] med bemærkning, at Magistraten i mødet den 10. januar 2022 anbefaler, at byrådet tiltræder Magistratsafdelingen for Kultur og Borgerservices indstilling af 17. december 2021.
 19-01-2022 [adresse]
Tilbagesendes Magistratsafdelingen for Kultur og Borgerservice med bemærkning, at byrådet i sit møde den 19. januar 2022 har vedtaget Magistratens foranstående indstilling af 10. januar 2022.